หุ้นบลูชิพหนุน SET ปิดเช้าพุ่งกระฉูด 20 จุด
หุ้นบลูชิพหนุน SET ปิดเช้าพุ่งกระฉูด 20 จุด ฟากดาวโจนส์ดีดตัวสูงรับตัวเลขจ้างงานโตแกร่ง
12 มี.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (12 มี.ค.) ระดับ 1,795.29 จุด เพิ่มขึ้น 19.92 จุด หรือ 1.12% มูลค่าการซื้อขาย 33,866.10 ล้านบาท ขณะที่ดัชนีดาวโจนส์นิวยอร์กอยู่ที่ระดับ 25,335.74 จุด เพิ่มขึ้น 440.53 จุด หรือ 1.77%
10 หุ้นดันดัชนีวันนี้

ด้าน นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ดัชนีหุ้นไทยเช้านี้น่าจะดีดตัวขึ้นได้ ตามทิศทางตลาดหุ้นต่างประเทศที่ดัชนีดาวโจนส์ปิดปรับตัวขึ้นแรงเมื่อวันศุกร์ จากข้อมูลตัวเลขจ้างงานที่แข็งแกร่งเกินคาด ซึ่งจะเป็น Sentiment บวกต่อตลาดหุ้น
อย่างไรก็ตามการรีบาวด์ของดัชนีหุ้นไทยน่าจะยังอยู่ในกรอบจำกัด แม้นักลงทุนต่างชาติจะกลับเข้ามาซื้อสุทธิในตลาดหุ้นไทยค่อนข้างมากเมื่อวันศุกร์ แต่ภาพการลงทุนยังไม่มีทิศทางที่ชัดเจน
นอกจากนี้ตลาดยังจับตากรณีที่อาจมีผู้ยื่นต่อศาลรัฐธรรมนูญให้ตีความร่างกฎหมายประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (ส.ส.) และร่างกฎหมายประกอบรัฐธรรมนูญว่าด้วยการได้มาซึ่งสมาชิกวุฒิสภา (ส.ว.) ที่เพิ่งผ่านความเห็นชอบจากสภานิติบัญญัติแห่งชาติ (สนช.) เมื่อสัปดาห์ที่ผ่านมานั้นขัดต่อรัฐธรรมนูญหรือไม่ ขณะที่ภาพใหญ่ของเศรษฐกิจไทยยังเป็นภาพ Positive
พร้อมให้แนวรับที่บริเวณ 1,770 จุด และแนวต้านที่บริเวณ 1,790 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย 4,365.56 ล้านบาท ปิดที่ 550 บาท  เพิ่มขึ้น 16 บาท
EA     มูลค่าการซื้อขาย 2,105.38 ล้านบาท ปิดที่  45.50 บาท  ราคาไม่เปลี่ยนแปลง
SCC   มูลค่าการซื้อขาย 1,865.56 ล้านบาท ปิดที่  500 บาท  เพิ่มขึ้น 8 บาท
GULF มูลค่าการซื้อขาย 1,685.55 ล้านบาท ปิดที่ 71.25 บาท เพิ่มขึ้น 3.75 บาท
TRUE    มูลค่าการซื้อขาย 1,463.88 ล้านบาท ปิดที่  6.75 บาท  เพิ่มขึ้น 0.30 บาท